**ΕΡΩΤΗΣΕΙΣ ΠΟΛΛΑΠΛΗΣ ΕΠΙΛΟΓΗΣ**

1. Ποιο από τα παρακάτω προβλήματα δεν εξετάζει η Οικονομική Επιστήμη;

α. τα αγαθά που παράγει μια χώρα.

β. ποιοι παραγωγικοί συντελεστές θα χρησιμοποιηθούν στην παραγωγή.

γ. πως θα γίνει η διανομή των αγαθών στους πολίτες μιας χώρας.

δ. πως θα αυξηθούν τα έσοδα ενός κράτους.

ε. πως θα αυξηθεί η συνολική παραγωγή μιας χώρας.

2. Η εξέλιξη σαν ιδιότητα των αναγκών αναφέρεται:

α. στον πολλαπλασιασμό των αναγκών.

β. στην εξέλιξη των βασικών αναγκών του ανθρώπου.

γ. στην εξέλιξη-διαφοροποίηση των αγαθών με τα οποία ικανοποιούν οι άνθρωποι ήδη υπάρχου­σες ανάγκες.

δ. στη μόδα.

3. Μία από τις ακόλουθες εφευρέσεις αποτελεί περίπτωση «πολλαπλασιασμού των αναγκών»:

α. το κινητό τηλέφωνο.

β. η σόμπα υγραερίου.

γ. ο ηλεκτρονικός υπολογιστής.

δ. η ηλεκτρική κουζίνα.

4. Το νερό που τρέχει από μια φυσική πηγή είναι:

α. υλικό.

β. καταναλωτό.

γ. άϋλο.

δ. καταναλωτικό.

ε. τίποτα από τα παραπάνω.

5. Η πολιτική οικονομία ενδιαφέρεται για εκείνα τα αγαθά που:

α. βρίσκονται σε απεριόριστες ποσότητες στη φύση.

β. είναι αποτέλεσμα της παραγωγικής προσπάθειας των ανθρώπων.

γ. δεν είναι αντικείμενα αγοράς και πώλησης.

δ. δεν είναι αποτέλεσμα κάποιας παραγωγικής διαδικασίας.

6. Ποιο από τα πιο κάτω είναι, ταυτόχρονα, καταναλωτό και καταναλωτικό αγαθό;

α. η φωτογραφική μηχανή ενός ιδιώτη.

β. μια θεατρική παράσταση.

γ. τα έπιπλα ενός δικηγορικού γραφείου.

δ. κανένα από τα παραπάνω.

7. Το ψυγείο που βρίσκεται σε ένα κρεοπωλείο είναι ένα:

α. ελεύθερο, διαρκές, καταναλωτικό αγαθό.

β. υλικό, καταναλωτό, κεφαλαιουχικό αγαθό.

γ. υλικό, διαρκές, κεφαλαιουχικό αγαθό.

δ. οικονομικό, υλικό, καταναλωτικό αγαθό.

8. Η έννοια της αγοράς περιλαμβάνει:

α. το χώρο όπου γίνονται αγοραπωλησίες.

β. όλα τα μέσα με τα οποία μπορεί να γίνει μια αγοραπωλησία.

γ. όλα τα αγαθά, αλλά όχι τους παραγωγικούς συντελεστές.

δ. το χώρο όπου γίνονται αγοραπωλησίες και τα μέσα με τα οποία μπορεί να γίνει μια αγοραπωλη­σία.

9. Νοικοκυριό είναι:

α. η οικογένεια.

β. ένα άτομο που ζει μόνο του.

γ. μια οικογένεια μαζί με την οποία ζει ένα ή και περισσότερα άλλα άτομα.

δ. όλα τα παραπάνω.

10. Οι οικονομικές αποφάσεις ενός νοικοκυριού παίρνονται:

α. συνειδητά.

β. ασυνείδητα.

γ. συνειδητά ή ασυνείδητα.

δ. στην τύχη.

11. Αντικειμενικός σκοπός της επιχείρησης και οδηγός της στη λήψη αποφάσεων είναι:

α. η ελαχιστοποίηση του κόστους της.

β. τι προϊόν θα παράγει και σε τι ποσότητα.

γ. η μεγιστοποίηση του κέρδους της.

δ. σε ποια τιμή θα πουλάει το προϊόν της.

ε. η δημιουργία εργατικών σωματείων.

12. Μια επιχείρηση, για να πετύχει το μεγαλύτερο δυνατό κέρδος, πρέπει:

α. να πουλάει όσο το δυνατό μεγαλύτερες ποσότητες του προϊόντος.

β. να παράγει με το χαμηλότερο δυνατό κόστος.

γ. να πουλάει όσο το δυνατό μεγαλύτερες ποσότητες του προϊόντος στη μεγαλύτερη δυνατή τιμή και να παράγει τις ποσότητες αυτές με το χαμηλότερο δυνατό κόστος.

δ. να εφαρμόζει επιστημονικές μεθόδους οργάνωσης και διοίκησης.

13. Tα εργατικά σωματεία πρωτοεμφανίστηκαν και αναπτύχθηκαν:

α. τον 14ο αιώνα στη Γαλλία.

β. τον 18ο αιώνα στην Ελλάδα.

γ. στο τέλος του 18ου αιώνα στην Αγγλία.

δ. στο τέλος του 19ου αιώνα στις Η.Π.Α..

14. Ποιοι αποτελούν τους παραγωγικούς συντελεστές:

α. έδαφος, εργασία, κεφάλαιο, τεχνολογία.

β. έδαφος, χρήμα, εργασία, επιχειρηματικότητα.

γ. έδαφος, κεφάλαιο, εργασία, επιχειρηματικότητα.

δ. έδαφος, ανθρώπινο κεφάλαιο, εργασία, επιχειρηματικότητα.

15. Το ανθρώπινο κεφάλαιο μιας κοινωνίας είναι:

α. ο πληθυσμός της.

β. το εργατικό δυναμικό της.

γ. το σύνολο των γνώσεων και ικανοτήτων που αποκτά ο άνθρωπος με τη μόρφωση και την εμπειρία.

δ. οι άνεργοι.

ε. όσοι θέλουν και μπορούν να εργαστούν.

16. Ποιο από τα παρακάτω δεν είναι συντελεστής παραγωγής;

α. το χρηματικό κεφάλαιο.

β. οι βιομηχανικές εγκαταστάσεις.

γ. η εργασία του λογιστή.

δ. το έδαφος πάνω στο οποίο κτίζεται ένα εργοστάσιο.

17. Εν δυνάμει παραγωγικός συντελεστής είναι:

α. ένα σπίτι στο οποίο ζει ένα άτομο μόνο του.

β. ένα ακαλλιέργητο χωράφι.

γ. η επιχειρηματικότητα.

δ. οι καταθέσεις των ατόμων στις τράπεζες.

18. Το χαρακτηριστικό στοιχείο των συντελεστών παραγωγής είναι ότι:

α. συνέχεια αυξάνονται και βελτιώνονται.

β. επαρκούν να καλύψουν όλες τις ανάγκες των ανθρώπων.

γ. για κάθε χρονική περίοδο και για κάθε οικονομία θεωρούνται βραχυχρόνια δεδομένοι.

δ. από ποιοτική άποψη θεωρούνται ισοδύναμοι.

19. Το οικονομικό πρόβλημα οφείλεται σε:

α. κακή οργάνωση της παραγωγής.

β. έλλειψη κρατικών εσόδων.

γ. έλλειψη ή στενότητα παραγωγικών μέσων.

δ. όλα τα παραπάνω.

20. Το κύριο οικονομικό πρόβλημα:

α. είναι προσωρινό και πρόκειται να λυθεί πολύ σύντομα.

β. αφορά μόνο τις λιγότερο αναπτυγμένες χώρες και όχι τις πλούσιες χώρες του κόσμου.

γ. απασχολεί μόνο τους εργάτες και όχι τους εργοδότες.

δ. είναι μόνιμο και απασχολεί κάθε κοινωνία.

21. Σχετική έλλειψη ή στενότητα των αγαθών σημαίνει ότι:

α. οι περισσότεροι άνθρωποι δε διαθέτουν αρκετό εισόδημα, ώστε να μπορούν να τα αγοράσουν όλα.

β. τα αγαθά που διαθέτει μια οικονομία δεν επαρκούν να καλύψουν πλήρως τις ανάγκες των ανθρώ­πων.

γ. τα αγαθά που διαθέτει μια οικονομία καταναλώνονται συνεχώς.

δ. ορισμένα αγαθά διατίθενται σε μικρές ποσότητες.

22. Η Κ.Π.Δ. δείχνει:

α. όλους τους μέγιστους παραγωγικούς συνδυασμούς.

β. τα κόστη ευκαιρίας των δύο αγαθών.

γ. το οικονομικό πρόβλημα.

δ. όλα τα παραπάνω.

ε. κανένα από τα παραπάνω.

23. Η κα­μπύλη πα­ρα­γω­γι­κών δυ­να­το­τή­των μιας οι­κο­νο­μίας μας δεί­χνει:

α. τις μέγιστες δυνατές ποσότητες ενός αγαθού που μπορεί να παράγει μια οικονομία, αξιοποιώ­ντας πλήρως τους παραγωγικούς συντελεστές της και έχοντας δεδομένη τεχνολογία.

β. τις μέγιστες δυνατές ποσότητες ενός αγαθού που μπορεί να παράγει μία οικονομία, με δεδομένη την ποσότητα παραγωγής ενός άλλου αγαθού, αξιοποιώντας πλήρως τους συντελεστές παραγω­γής και με δεδομένη τεχνολογία.

γ. τις μέγιστες δυνατές ποσότητες παραγωγής δύο αγαθών που μπορεί να επιτύχει μία οικονομία, αξιοποιώντας πλήρως τους συντελεστές παραγωγής και μεταβάλλοντας την τεχνολογία της.

δ. κανένα από τα παραπάνω.

24. Ποιο από τα πα­ρα­κάτω σχε­τικά με την κα­μπύλη πα­ρα­γω­γι­κών δυ­να­το­τή­των δεν είναι σω­στό;

α. η κα­μπύλη πα­ρα­γω­γι­κών δυ­νατοτήτων έχει αρνητική κλίση.

β. η καμπύλη παραγωγικών δυνατοτήτων μας δείχνει όλους τους μέγιστους δυνατούς συνδυα­σμούς που μπορούν να παραχθούν, όταν απασχολούνται πλήρως και αποδοτικά όλοι οι διαθέ­σιμοι παραγωγικοί συντελεστές και η τεχνολογία είναι δεδομένη.

γ. η καμπύλη παραγωγικών δυνατοτήτων μας δείχνει τα όρια των παραγωγικών δυνατοτήτων μιας οικονομίας.

δ. η καμπύλη παραγωγικών δυνατοτήτων έχει θετική κλίση.

25. Στη δεκαετία του ’50 ήταν εντονότατο το φαινόμενο της αστυφιλίας στην Ελληνική κοινωνία. Αυτό για την Καμπύλη Παραγωγικών Δυνατοτήτων της χώρας στη δεκαετία αυτή, σήμαινε ότι:

α. μετατοπίστηκε προς τα δεξιά.

β. είχαμε οικονομική ανάπτυξη.

γ. αυξήθηκε το εργατικό δυναμικό της χώρας.

δ. κανένα από τα παραπάνω.

26. Ένα σημείο που βρίσκεται αριστερά της Κ.Π.Δ. μας δείχνει ότι:

α. η οικονομία εξοικονομεί χρήματα.

β. η οικονομία απασχολεί πλήρως και αποδοτικά όλους τους παραγωγικούς συντελεστές.

γ. υπάρχουν «εν δυνάμει» παραγωγικοί συντελεστές.

δ. δεν υπάρχει εισροή οικονομικών μεταναστών.

27. Ποιο από τα παρακάτω θα προκαλέσει μετατόπιση της καμπύλης;

α. η αύξηση της ανεργίας.

β. η μετανάστευση κάποιων εργατών προς άλλες οικονομίες.

γ. η μείωση της ζήτησης.

δ. το α και το β.

28. Ποιο από τα παρακάτω δε συνεπάγεται μετατόπιση της Κ.Π.Δ. προς τα αριστερά;

α. η αύξηση της μετανάστευσης.

β. η καταστροφή κτιρίων, γεφυρών ή λιμενικών εγκαταστάσεων λόγω ισχυρού σεισμού.

γ. η μείωση της ζήτησης προϊόντων από τους καταναλωτές.

δ. η μείωση των πηγών ενέργειας.

ε. η υπογεννητικότητα.

29. Σε μία χώρα, αν μεταναστεύσουν άνεργοι πολίτες της στο εξωτερικό, θα συμβούν τα ακόλουθα στην Κ.Π.Δ.:

α. θα μετακινηθεί δεξιά.

β. θα μετακινηθεί αριστερά.

γ. θα παραμείνει σταθερή.

δ. τίποτα απ΄ τα παραπάνω.

30. Το κόστος ευκαιρίας ενός αγαθού Ζ σε όρους του αγαθού Κ είναι:

α. η ποσοστιαία μεταβολή της ποσότητας του αγαθού Κ που θυσιάζεται προς τις μονάδες του αγαθού Ζ που παράγονται.

β. οι μονάδες του αγαθού Ζ που θυσιάζονται για την παραγωγή μίας επιπλέον μονάδας του αγαθού Κ.

γ. οι μονάδες του αγαθού Ζ που θυσιάζονται προς τις μονάδες του αγαθού Κ που παράγονται.

δ. οι μονάδες του αγαθού Κ που θυσιάζονται για την παραγωγή μίας επιπλέον μονάδας του αγαθού Ζ.

31. Το κόστος ευκαιρίας του προϊόντος Ω για ένα μαθητή είναι:

α. ένα άλλο αγαθό Χ το οποίο δεν επιθυμεί να αποκτήσει.

β. ένα άλλο αγαθό Χ που είναι υποχρεωμένος να μην αποκτήσει για να μπορέσει ν΄ αποκτήσει το προϊόν Ω.

γ. το χαμηλό κόστος που έχει το Ω.

δ. το κόστος ενός άλλου αγαθού Ψ το οποίο δεν επιθυμεί να αποκτήσει.

32. Ποιο από τα παρακάτω είναι σωστό;

α. 

β. 

γ. 

δ. το α και το γ

33. Μια οικονομία παρουσιάζει σταθερό κόστος ευκαιρίας. Αυτό σημαίνει ότι η Κ.Π.Δ. της είναι:

α. κυρτή προς την αρχή των αξόνων.

β. κοίλη προς την αρχή των αξόνων.

γ. ευθύγραμμη.

δ. κατακόρυφη.

34. Το κόστος ευκαιρίας ενός αγαθού:

α. είναι πάντα αυξανόμενο.

β. είναι πάντα σταθερό.

γ. είναι πάντα φθίνον.

δ. μπορεί να είναι αυξανόμενο ή να παραμένει σταθερό.

35. Το κόστος ευκαιρίας συνήθως είναι αυξανόμενο. Αυτό οφείλεται στο ότι:

α. οι παραγωγικοί συντελεστές που χρησιμοποιούνται δεν είναι εξίσου κατάλληλοι για την παραγωγή όλων των αγαθών.

β. παρουσιάζεται καταμερισμός της εργασίας.

γ. οι παραγωγικοί συντελεστές που χρησιμοποιούνται δεν είναι εξίσου αποδοτικοί για την παραγωγή όλων των αγαθών.

δ. όλα τα παραπάνω

36. Το χρηματικό κόστος:

α. δεν έχει καθόλου σχέση με το πραγματικό ή εναλλακτικό κόστος.

β. είναι το εναλλακτικό κόστος εκφρασμένο σε χρήμα.

γ. είναι το αντίθετο του εναλλακτικού κόστους.

δ. είναι το αντίστροφο του εναλλακτικού κόστους.

37. Όταν το κόστος ευκαιρίας του αγαθού Χ είναι 3 (ΚΕΧ=3), τότε:

α. για να παράγω 1 μονάδα του αγαθού Ψ θυσιάζω 3 μονάδες του αγαθού Χ.

β. για να παράγω 3 μονάδες του αγαθού Ψ θυσιάζω 1 μονάδα του αγαθού Χ.

γ. για να παράγω 1 μονάδα του αγαθού Χ θυσιάζω 3 μονάδες του αγαθού Ψ.

δ. για να παράγω 3 μονάδες του αγαθού Χ θυσιάζω 3 μονάδες του αγαθού Χ.

38. Το κόστος ευκαιρίας παραγωγής ενός αγαθού Α σε μονάδες αγαθού Β είναι 0,5. Αυτό σημαίνει ότι για να παραχθεί μία επιπλέον μονάδα του αγαθού Β θυσιάζονται :

α. 1 μονάδα του αγαθού Α.

β. 2 μονάδες του αγαθού Α.

γ. 0,5 μονάδες του αγαθού Α.

δ. 1,5 μονάδες του αγαθού Α.

39. Για την παραγωγή 60 μονάδων του αγαθού Υ θυσιάζονται 30 μονάδες του αγαθού Χ. Το κόστος ευκαιρίας του αγαθού Χ σε όρους του αγαθού Υ είναι:

α. 0,5.

β. 2.

γ. 0,2.

δ. 30.

40. Μία οικονομία παράγει δύο αγαθά Χ και Ψ. Όταν η παραγωγή του αγαθού Χ αυξάνεται από 4 σε 8 μονάδες, τότε η παραγωγή του αγαθού Ψ μειώνεται σε 60 μονάδες. Το εναλλακτικό κόστος του αγα­θού Ψ, σε όρους του αγαθού Χ, είναι σταθερό και ίσο με 0,2 μονάδες. Επομένως όταν η παραγωγή του αγαθού Χ είναι 4 μονάδες, οι μέγιστες παραγωγικές δυνατότητες του αγαθού Ψ είναι:

α. 110 μονάδες.

β. 95 μονάδες.

γ. 76 μονάδες.

δ. 80 μονάδες.

41. Σε μια υποθετική οικονομία, όταν η παραγωγή του ενός αγαθού Α αυξάνεται από 10 σε 20 μονάδες, η παραγωγή του άλλου αγαθού Β μειώνεται από 80 σε 40 μονάδες. Επομένως, αν η παραγωγή του αγαθού Β είναι 64 μονάδες, τότε οι μέγιστες παραγωγικές δυνατότητες του αγαθού Α, θα είναι:

α. 16 μονάδες

β. 22 μονάδες

γ. 14 μονάδες

δ. 32 μονάδες

42. Ένα άτομο Α αγόρασε ένα ποδήλατο αντί 200 € πριν δύο χρόνια και δεν το χρησιμοποίησε καθόλου. Το ποδήλατο πάλιωσε και η αξία του τώρα είναι 120 €, ενώ η αγορά ενός καινούριου στοιχίζει 250 € σήμερα. Αν θελήσει να πουλήσει το παλιό ποδήλατο, ποιο θα είναι το κόστος ευκαιρίας;

α. 120 €

β. 130 €

γ. 200 €

δ. 250 €

43. Μια επιχείρηση παράγει στο συνδυασμό Α όπως φαίνεται από τον παρακάτω πίνακα:

|  |  |  |
| --- | --- | --- |
| Συνδυασμοί | Αγαθό Χ | Αγαθό Ψ |
| Α | 10 | 70 |
| Β | 20 | 30 |

Πόσες μονάδες του αγαθού Ψ πρέπει να θυσιαστούν για να παραχθούν επιπλέον 4 μονάδες από το αγαθό Χ;

α. 16

β. 54

γ. 6

δ. 12

44. Τα στοιχεία του ακόλουθου πίνακα αναφέρονται σε μια υποθετική οικονομία που παράγει μόνο δύο αγαθά Χ και Ψ:

|  |  |  |  |  |
| --- | --- | --- | --- | --- |
| Συνδυασμοί παραγωγής | Α | Β | Γ | Δ |
| Αγαθό Χ | 60 | 40 | 20 | 0 |
| Αγαθό Ψ | 0 | 20 | 50 | 100 |

Σύμφωνα με τον παραπάνω πίνακα, οι μονάδες του αγαθού Χ που πρέπει να θυσιαστούν, συνολικά, για να αυξηθεί η παραγωγή του αγαθού Ψ από 0 σε 90 μονάδες, είναι:

α. 65 μονάδες

β. 82 μονάδες

γ. 54 μονάδες

δ. 56 μονάδες

45. Τα στοιχεία του ακόλουθου πίνακα αναφέρονται σε μια υποθετική οικονομία που παράγει μόνο δύο αγαθά Ψ και Ζ:

Σύμφωνα με τον παραπάνω πίνακα, οι μονάδες του αγαθού Ψ που πρέπει να θυσιαστούν, συνολικά, για να αυξηθεί η παραγωγή του αγαθού Ζ από 72 σε 236 μονάδες, είναι:

α. 86 μονάδες

β. 128 μονάδες

γ. 87 μονάδες

δ. 54 μονάδες

46. Τα στοιχεία του ακόλουθου πίνακα αναφέρονται σε μια υποθετική οικονομία που παράγει μόνο δύο αγαθά Φ και Ω:

|  |  |  |  |  |
| --- | --- | --- | --- | --- |
| Συνδυασμοί παραγωγής | Α | Β | Γ | Δ |
| Αγαθό Φ | 30 | 20 | 10 | 0 |
| Αγαθό Ω | 0 | 10 | 25 | 50 |

Σύμφωνα με τον παραπάνω πίνακα, οι μονάδες του αγαθού Ω που πρέπει να θυσιαστούν, συνολικά, για να αυξηθεί η παραγωγή του αγαθού Φ από 0 σε 26 μονάδες, είναι:

α. 34 μονάδες

β. 46 μονάδες

γ. 23 μονάδες

δ. 42 μονάδες

47. Με την έννοια «καταμερισμός των έργων» εννοούμε:

α. τις περιορισμένες ανταλλαγές προϊόντων μεταξύ των νοικοκυριών.

β. την κυκλοφορία μεγάλου αριθμού προϊόντων μέσα στο οικονομικό σύστημα.

γ. την παραγωγή ενός μόνο προϊόντος και την ταυτόχρονη κατανάλωση πολλών προϊόντων, από ένα άτομο, στην παραγωγή των οποίων δε συμμετέχει.

δ. την παραγωγή και την ταυτόχρονη κατανάλωση πολλών προϊόντων από τα άτομα.

48. Το αποτέλεσμα του καταμερισμού των έργων σήμερα είναι ότι:

α. οι άνθρωποι λίγο ως πολύ εξαρτώνται από τους άλλους για τον εφοδιασμό τους με αγαθά και υπηρεσίες.

β. οι ανταλλαγές εξακολουθούν να είναι περιορισμένες.

γ. το κάθε νοικοκυριό είναι αναγκασμένο να παράγει σχεδόν το σύνολο των προϊόντων που του είναι απαραίτητα.

δ. οι άνθρωποι δε χρειάζεται να χρησιμοποιούν χρήμα για τις όποιες συναλλαγές τους.

49. Ένα από τα πλεονεκτήματα του καταμερισμού των έργων είναι ότι:

α. τα νοικοκυριά παράγουν μόνα τους σχεδόν όλα τα αγαθά που καταναλώνουν.

β. η εργασία κάθε ατόμου είναι ανεξάρτητη από την εργασία των άλλων μελών της κοινωνίας.

γ. κάθε άτομο κάνει ταυτόχρονα πολλές δουλειές και δεν πλήττει.

δ. κάθε άτομο μπορεί να απασχοληθεί εκεί που μπορεί να αποδώσει περισσότερο.

50. Ο καταμερισμός των έργων:

α. τείνει να μετατρέπει την εργασία σε ανιαρή απασχόληση.

β. καλλιεργεί τον ανταγωνισμό μεταξύ των εργαζομένων.

γ. δημιουργεί προϋποθέσεις για μείωση της ανεργίας.

δ. κανένα από τα παραπάνω.

51. Το πορτοκάλι θα ήταν χρήμα:

α. αν ήταν σπάνιο.

β. αν είχαμε μεγάλη παραγωγή πορτοκαλιών.

γ. αν όλοι το δέχονταν στις συναλλαγές.

δ. αν ήταν διαρκές αγαθό.

52. Το οικονομικό κύκλωμα δείχνει τις ροές που αναπτύσσονται μεταξύ:

α. των επιχειρήσεων που παράγουν καταναλωτικά αγαθά και των επιχειρήσεων που παράγουν κεφα­λαιουχικά αγαθά.

β. των επιχειρήσεων και των νοικοκυριών.

γ. των επιχειρήσεων και του Κράτους.

δ. των επιχειρήσεων, των νοικοκυριών και του Κράτους.

53. Οι ροές που αναπτύσσονται μεταξύ των βασικών μονάδων ενός οικονομικού συστήματος είναι:

α. ροές αγαθών και παραγωγικών συντελεστών.

β. ροές αγαθών και χρήματος.

γ. ροές αγαθών, παραγωγικών συντελεστών και χρήματος.

δ. ροές παραγωγικών συντελεστών και χρήματος.

54. Τα οικονομούντα άτομα στηρίζουν τις αποφάσεις τους:

α. στη βεβαιότητα του αποτελέσματος.

β. στις προσδοκίες που τα άτομα διαμορφώνουν για τα αποτελέσματα των πράξεων τους.

γ. στον ανταγωνισμό που αναπτύσσεται μεταξύ των κοινωνικών ομάδων.

δ. στον συμβιβασμό που αναπτύσσεται μεταξύ των κοινωνικών εταίρων.